Pripojením sa k programu Office Insider súhlasíte s tým, že softvér alebo služby sa poskytujú „ako stoja a ležia“, bez akejkoľvek záruky a spoločnosť Microsoft pre ne nebude poskytovať žiadnu technickú podporu bez ohľadu na to, čo je uvedené v pôvodnej licencii alebo či máte so spoločnosťou Microsoft uzavretú samostatnú zmluvu o technickej podpore. Ak poskytnete spoločnosti Microsoft odozvu a návrhy, bezplatne jej udeľujete povolenie používať, reprodukovať, distribuovať a obchodne či inak využívať vašu odozvu na ľubovoľné účely a poskytovať na ňu licenciu. Nebudete poskytovať žiadnu odozvu podliehajúcu licencii, v rámci ktorej by spoločnosť Microsoft musela poskytnúť tretím stranám licenciu na svoj softvér alebo dokumentáciu z toho dôvodu, že v nich zahŕňa vašu odozvu. Tieto práva zostávajú v platnosti aj po ukončení vašej účasti v tomto programe. NA SOFTVÉR A SLUŽBY SA UDEĽUJE LICENCIA „AKO STOJA A LEŽIA“. RIZIKO VYPLÝVAJÚCE Z ICH POUŽÍVANIA NESIETE VY SAMI. SPOLOČNOSŤ MICROSOFT NEPOSKYTUJE ŽIADNE VÝSLOVNÉ ZÁRUKY ANI PODMIENKY. MÔŽETE MAŤ DODATOČNÉ SPOTREBITEĽSKÉ PRÁVA ALEBO ZÁKONNÉ ZÁRUKY VYPLÝVAJÚCE Z MIESTNYCH PRÁVNYCH PREDPISOV. V ROZSAHU POVOLENOM MIESTNYMI PRÁVNYMI PREDPISMI ODMIETA SPOLOČNOSŤ MICROSOFT IMPLICITNÉ ZÁRUKY OBCHODOVATEĽNOSTI, VHODNOSTI NA KONKRÉTNY ÚČEL A NEPORUŠENIA CUDZÍCH PRÁV. PRE AUSTRÁLIU – Z AUSTRÁLSKYCH ZÁKONOV O OCHRANE SPOTREBITEĽA VÁM VYPLÝVAJÚ URČITÉ ZÁKONNÉ ZÁRUKY A NIČ V TÝCHTO PODMIENKACH NEMÁ ZA CIEĽ OVPLYVNENIE TÝCHTO PRÁV. OD SPOLOČNOSTI MICROSOFT A JEJ DODÁVATEĽOV MÔŽETE VYMÁHAŤ IBA NÁHRADU ZA PRIAME ŠKODY DO VÝŠKY 5 USD. NEMÔŽETE VYMÁHAŤ NÁHRADU ZA ŽIADNE INÉ ŠKODY VRÁTANE NÁSLEDNÝCH ŠKÔD, UŠLÉHO ZISKU, ŠPECIÁLNYCH, NEPRIAMYCH ALEBO NÁHODNÝCH ŠKÔD.